**Lotta Harala** (s. 26. maaliskuuta 1992 Tampere) on suomalainen aitajuoksija. Hän edustaa Tampereen Pyrintöä.

Urheilu-ura
-----------

Harala sijoittui neljänneksi alle 18-vuotiaiden MM-kilpailujen 100 metrin aitajuoksussa Bressanonessa 2009. Hän karsiutui samoissa kilpailuissa pituushypyn loppukilpailusta. Hän karsiutui 100 metrin aitajuoksun alkuerissä alle 20-vuotiaiden MM-kilpailuissa 2010 ja EM-kilpailuissa 2011. Alle 23-vuotiaiden EM-kilpailuissa Tampereella 2013 hän sijoittui 100 metrin aitajuoksussa kahdeksanneksi.

Harala karsiutui sisäratojen EM-kilpailuissa 60 metrin aitajuoksun välierissä Belgradissa 2017 ja alkuerissä Göteborgissa 2013 ja Istanbulissa 2023. Harala karsiutui 100 metrin alkuerissä Budapestin MM-kilpailuissa 2023 ajalla 13,11.

Kalevan kisoissa Harala on voittanut Suomen mestaruuden vuonna 2017 minkä lisäksi hän on saavuttanut pika-aitojen hopeaa vuonna 2023. Sisäratojen SM-kilpailuissa Harala on saavuttanut hopeaa 60 metrin aitajuoksussa vuosina 2013, 2015 ja 2020 ja pronssia 2018 sekä viestissä kultaa vuosina 2011, 2012 ja 2013 sekä pronssia 2017. Viestijuoksun SM-kilpailuissa hän on saanut 4 × 100 metrin viestissä kultaa vuonna 2018, hopeaa vuonna 2014 ja pronssia vuonna 2011.

Henkilökohtaiset ennätykset
---------------------------

### Ulkoradat

| *Laji* | *Aika/Tulos* | *Paikka* | *Päivä* |
| --- | --- | --- | --- |
| 100 m | 12,26 | Tampere | 10. kesäkuuta 2014 |
| 100 m aj | 12,85 | La Chaux-de-Fonds | 2. heinäkuuta 2023 |
| Pituus | 614 | Tampere | 24. heinäkuuta 2009 |

### Sisäradat

| *Laji* | *Aika/Tulos* | *Paikka* | *Päivä* |
| --- | --- | --- | --- |
| 60 m | 7,69 | Tampere | 12. helmikuuta 2013 |
| 60 m aj | 8,00 | Tampere | 20. tammikuuta 2023 |
| Pituus | 579 | Jyväskylä | 7. maaliskuuta 2010 |

Lähde: Tilastopaja

Dopingrikkomus
--------------

Harala sai tammikuussa 2021 kolmen kuukauden kilpailukiellon dopingrikkomuksesta. Hänen 5. elokuuta 2020 antamassaan dopingnäytteessä oli piristeeksi luokiteltavaa 5-metyyliheksaani-2-amiinia (1,4-dimetyylipentyyliamiinia). Hänen katsottiin todennäköisesti saaneen kiellettyä ainetta ravintolisästä, jonka tuoteselosteessa ainetta ei mainittu. Rikkomusta pidettiin tahattomana. Hän oli aloittanut vapaaehtoisen toimintakiellon jo lokakuussa 2020, jolloin kolmen kuukauden tuomio oli kärsitty 12. tammikuuta 2021 mennessä.

Yksityiselämä
-------------

Harala on kertonut julkisuudessa kärsineensä syömishäiriöistä. Hän on seurustellut vuodesta 2013 saakka jääkiekkoilija Matias Myttysen kanssa.

Lähteet
-------

1. 1 2 3 4 5 6  Lotta Harala Tilastopaja (vaatii kirjautumisen, maksullinen palvelu).
2. ↑  Salo, Tapani: Yllätyskäänne: Lotta Harala palasi Tampereelle ja siirtyy ottelijatähteä luotsaavan valmentajan ohjaukseen – "Eväitä 13 sekunnin alitukseen" *Aamulehti*.  1.8.2019. Viitattu 4.2.2021.
3. ↑  Hyyppä, Emma: Valmentaja pani yhteistyön Lotta Haralan kanssa poikki – perustelee päätöstä luottamuspulalla: "Minulle ei kerrottu toimintakiellosta" *yle.fi*.  1.3.2021. Viitattu 1.3.2021.
4. ↑  Ville Touru: Viivi Lehikoinen herkistyi kyyneliin Ylen tv-haastattelussa *Ilta-Sanomat*.  22.8.2023. Viitattu 22.8.2023.
5. ↑  Antidopingasioiden kurinpitolautakunnan päätös 22.1.2021 *Suek*.  29.1.2021.  Arkistoitu 29.1.2021. Viitattu 29.1.2021.
6. ↑  Miten ihmeessä Lotta Harala oli jo kärsinyt dopingrangaistuksensa ennen sen julistamista? Näin asiaa perustellaan *www.iltalehti.fi*. Viitattu 30.1.2021.
7. ↑  Suomalainen mestariurheilija avautuu ahdistavasta syömishäiriöstään – "Hedelmätkin joutuivat boikottiin" *Ilta-Sanomat*.  2.9.2017. Viitattu 2.9.2017.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |